REFLEKSI AKHIR KURSUS PEMIKIRAN SAINS & TEKNOLOGI

 Selepas belajar sepanjang beberapa bulan, semester pertama dalam kehidupan universiti telah pun tamat. Sepanjang semester ini, saya telah dapat banyak peluang untuk bertemu dengan rakan-rakan dan pensyarah yang baharu. Penemuan ini telah banyak membantu pengajian saya dengan mengembangkan ilmu pengetahuan saya secara meluas. Terdapat satu kursus yang telah menjadi penyubang besar kepada pengembangan ilmu pengetahuan saya, iaitu kursus Pemikiran Sains dan Teknologi yang diajar oleh En. Wan Hassan bin Wan Embong. Beliau merupakan seorang pensyarah yang sangat bertanggungjawab dan bersemangat tentang topik-topik yang diajar oleh beliau. Kursus Pemikiran Sains dan Teknologi bertujuan untuk mengajar para pelajar tentang perkembangan pemikiran sains dan teknologi sejak zaman kegemilangan Islam dahulu.

 Pada awalnya, saya tidak memahami tujuan kursus ini diajar, saya menganggap bahawa kursus ini tidak penting untuk dibelajar kerana pandangan saya pada masa itu percaya bahawa manusia harus memandang ke arah pengembangan sains dan teknologi pada masa depan dan bukan sebaliknya, iaitu memandang ke arah belakang tentang sejarah pengembangan pemikiran sains dan teknologi pada zaman dahulu. Walau bagaimanapun, pandangan saya yang memandang rendah kursus ini telah diubar selepas menghadiri beberapa kelas yang disampai oleh pensyarah Wan Hassan. Beliau telah berjaya mengubarkan pemandangan saya yang negative terhadap kursus ini dengan menghuraikan and bercerita tentang pencapaian-pencapaian hebat yang telah dicapai oleh ahli-ahli saintis yang cemerlang pada zaman dahulu. Tambahan pula, Pensyarah Hassan telah berjaya memujuk saya supaya lebih berminat mempelajari sejarah perkembangan pemikiran sains dan teknologi pada zaman dahulu.

 Seterusnya, memang tidak dinafikan bahawa tugasan menghasilkan filem pendek yang berkaitan dengan perkembangan pemikiran sains dan teknologi yang diberikan oleh pensyarah Hassan telah berjaya mengembangkan ilmu pengetahuan kami secara meluas. Hal ini demikian kerana setiap pelajar diwajibkan untuk memberi kerjasama untuk membincang dan menentukan topik untuk difilem lalu memulakan proses berfilem untuk menghasilkan suatu video yang dapat menyampaikan topik secara jelas. Tugasan ini memang sukar dicapai, oleh itu, semua pelajar yang berjaya menghasilkan video pasti akan dapat mempelajari banyak terutamanya tentang topik yang dipilih oleh mereka. Tugasan ini juga telah berjaya mengajar para pelajar tentang kepentingan berkomunikasi, bertanggungjawab, dan saling menghormati antara satu sama lain selama proses berfilem dijalankan. Pendek kata, kursus Pemikiran Sains dan Teknologi telah membawa banyak manfaat kepada saya dari segi akademik dan juga segi kerohanian, dan tugasan menghasilkan video merupakan salah satu penyumbang yang besar kepada kemanfaatan tersebut.

 Kesimpulannya, kursus Pemikiran Sains dan Teknologi merupakan suatu kursus yang penting dan harus diajar kepada pelajar-pelajar baharu yang akan datang. Kursus ini akan membawa banyak manfaat kepada saya pada masa depan sebagai seorang pelajar sains komputer kerana ia telah berjaya mengajar saya tentang sejarah teknologi-teknologi hebat yang digunakan oleh masyarakat zaman sekarang dan kessannya saya telah lebih menghargai jasa ahli-ahli saintis yang sempurna pada zaman dahulu.